**МОДЕЛ УГОВОРА**

**У Г О В О Р**

**о јавној набавци**

**За набавку добара лож уље – гасно уље екстра лако EVRO EL**

Закључен дана: \_\_\_\_\_\_\_\_\_\_\_године, између:

1. Наручиоца: Техничка школа са седиштем у Ћуприји, улица Кнеза Милоша бб, ПИБ:101369453; Матични број: 07166907; Број рачуна:840-726660-29, код Управе за трезор; Тел: 035/8471-772; 8472-466, кога заступа директор Маја Манић (у даљем тексту: Наручилац) с једне стране

и

**2.** Понуђача:\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_,улица\_\_\_\_\_\_\_\_\_\_\_\_ број\_\_\_\_\_\_;ПИБ: \_\_\_\_\_\_\_\_\_\_\_\_; Матични број:\_\_\_\_\_\_\_\_\_\_\_; Број рачуна:\_\_\_\_\_\_\_\_\_\_\_\_; Назив банке: \_\_\_\_\_\_\_\_\_\_\_\_Тел:\_\_\_\_\_\_\_\_\_\_\_;, кога заступа \_\_\_\_\_\_\_\_\_\_\_\_ , директор (у даљем тексту: Понуђач) са друге стране

Основ уговора: ЈН број 0001,План јавне набавке 2020.

Број и датум одлуке о додели уговора: \_\_\_\_\_\_\_\_\_\_\_\_\_\_\_\_.

Понуда изабраног понуђача број:\_\_\_\_\_\_\_\_\_\_\_\_\_\_\_\_\_\_\_\_\_.

**Предмет уговора**

**Члан 1**.

Предмет овог Уговора је купопродаја и испорука 12.000 литара лож уља – гасно уље екстра лако EVRO EL. Количине дате у Техничкој спецификацији и Обрасцу структуре цене са упутством како да се попуни су **оквирне** потребе Наручица за део грејне сезоне 2020/2021. године( до децембра 2020.године) и Наручилац задржава право да по потреби изврши корекцију, односно Наручилац није у обавези да преузме уговорену количину уколико се не укаже потреба за добрима која су предмет јавне набавке.

(Понуђач наступа са подизвођачем \_\_\_\_\_\_\_\_\_\_\_\_\_\_\_\_\_\_\_\_\_\_\_ , ул. \_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_, који ће делимично извршити набавку, у делу: \_\_\_\_\_\_\_\_\_\_\_\_\_\_\_\_\_).

**Уговорена цена**

**Члан 2.**

Укупна цена без ПДВ-а добара која представљају предмет овог уговора \_\_\_\_\_\_\_\_\_\_\_\_\_динара.

Укупна цена са ПДВ-ом добара која представљају предмет овог уговора \_\_\_\_\_\_\_\_\_\_\_\_динара.

У цену су урачунати сви трошкови које Понуђач има у реализацији предметне јавне набавке (трошкови транспорта, путарина, манипулативни трошкови).

 **Промена уговорене цене**

**Члан 3.**

Након закључења уговора, цене дате у понуди се могу мењати, након истека рока важења понуда и утврђују се одлукама Понуђача у складу са кретањем цена на тржишту нафтних деривата у Републици Србији и у складу са законом и подзаконским актима.

Промене цене ће се вршити без сачињавања посебног анекса Уговора, а на основу важећег Ценовника.

Продавац ће пре испоруке, благовремено (у року од 24 часа од промене цена) доставити Наручиоцу важећи ценовник.

Испоручене количине лож уља-гасно уље екстра лако EVRO EL Понуђач ће фактурисати Наручиоцу по цени која важи на дан испоруке. Дан испоруке је дан када се лож уље – гасно уље екстра лaко EVRO EL преда Наручиоцу.

Уговорена цена се не може мењати пре истека рока важења понуде.

**Динамика и место испоруке**

**Члан 4.**

Испорука ће се извршити једнократно, у делу грејне сезоне 2020./2021. године-до децембра 2020.године, по договору са Наручиоцем.

Рок испоруке \_\_\_ дана, од дана достављања наруџбенице наручиоца. Превоз добара вршиће се у организацији понуђача (добављача).

Место испоруке франко магацин Наручиоца (резервоар) у дворишту Техничке школе у улици Кнеза Милоша бб у Ћуприји.

**Члан 5.**

Понуђач се обавезује да испоруку лож уља – гасно уље екстра лако EVRO EL врши квалитетно у свему према нормативима и стандардима чија је употреба обавезна, уважавајући правила струке, професионално и савесно.

**Рок и начин плаћања**

**Члан 6.**

Рок плаћања 45 дана, рачунајући од дана када је фактура унета у централни регистар фактура. Уз фактуру доставити документ којим је потврђена испорука (потписана и оверена отпремница од стране наручиоца).

Уговорне стране су сагласне да се плаћање врши уплатом на рачун Понуђача сходно испорученој количини и цени по јединици мере, увећаној за износ пореза на додату вредностпо важећој стопи.

Наручилац уплаћује динарска средства на текући рачун Понуђача број: \_\_\_\_\_\_\_\_\_\_\_\_\_\_код\_\_\_\_\_\_\_\_\_\_\_.

Плаћање ће се вршити у складу са расположивим средствима Наручиоца, односно плаћања у 2020. години вршиће се до нивоа средстава обезбеђених финансијским планом за 2020. годину за ове намене.

**Утврђивање квалитета**

**Члан 7.**

Лож уље – гасно уље екстра лако EVRO EL мора да задовољава све техничке и дуге захтеве, који су табеларно приказани у Правилнику о техничким и другим захтевима за течна горива нафтног порекла („Сл. гласник Републике Србије“, бр. 111/2015, 106/2016, 60/2017, 117/2017, 120/2017-исправка, 50/2018, 101/2018,93/2019,91/2020 и 102/2020).

Квалитативна и квантитивна контрола пријема добара приликом испоруке вршиће се уз присуство представника обе уговорне стране на месту испоруке добара.

Понуђач гарантује за квалитет прозвода достављањем исправе о усаглашености (декларација о усаглашености или извештај о испитивању или сертификат или уверење о контролисању или потврда о усаглашености или други документ којим се потврђује усаглашеност производа са прописаним захтевима), издате од стране произвођача или именованог тела за оцењивање усаглашености).

Сматра се да је Наручилац квантитативно и квалитативно примио добра у моменту потписивања отпремнице од стране Наручиоца.

Наручилац има право на рекламацију квалитета испорученог лож уља – гасно уље екстра лако EVRO EL, у ком случају је дужан да уложи приговор без одлагања.

**Члан 8**.

У случају постојања квантитативних недостатака Наручилац може одмах уложити приговор, а Понуђач се обавезује да одмах комисијски утврди чињенице, о чему ће се сачинити записник који потписују присутни представници обе уговорне стране.

Квантитативне недостатке констатоване записником из става 1. овог члана, Понуђач је дужан да без одлагања отклони о свом трошку.

У случају постојања квалитативних недостатака који су уочени непосредним опажањем приликом испоруке, Наручилац може одмах уложити приговор, а Понуђач се обавезује да одмах упути стручно лице ради узорковања и анализе.

Уколико Наручилац не омогући стручном лицу Понуђача да изврши узорковање, губи право на истицање приговора.

**Рок закључења уговора**

**Члан 9.**

Овај уговор се закључује на одређено време. Уговор ступа на снагу даном потписивања обе уговорне стране дана\_\_\_\_\_\_\_\_\_.године и важи до 31.децембра 2020.године.

**Решавање спорова**

**Члан 10.**

Уговор се може раскинути споразумно или писменим отказом било које уговорне стране, уколико друга страна не испуњава своју обавезу, а након што је на то упозорена писменим путем уз отказни рок од 30 дана.

**Члан 11.**

Уколико приликом тумачења овог уговора и његове реализације дође до евентуалних спорова, исти ће бити решен мирним путем.

У случају немогућности решавања спора мирним путем уговара се надлежност Привредног суда у Крагујевцу.

**Завршне одредбе**

**Члан 12.**

Овај Уговор се може изменити само Анексом уговора, потписаним од стране овлашћених лица уговорних страна.

**Члан 13.**

На све што није регулисано одредбама овог Уговора примењиваће се одредбе Закона о облигационим односима.

**Члан 14**.

Овај уговор је сачињен у 4 (четири) истоветна примерка од којих свака уговорна страна задржава по 2 (два).

 Наручилац Понуђач

 \_\_\_\_\_\_\_\_\_\_\_\_\_\_\_\_\_\_\_\_\_\_

 директор потпис овлашћеног лица

**Напомена:**

*Овај модел уговора представља садржину уговора који ће бити закључен са изабраним понуђачем.*